Rareș Bogdan, primul discurs în calitate de politician: Părăsesc presa cu durere, a fost cea mai grea decizie din viața mea / Nu putem abandona România în mâinile PSD / Vrem coaliție cu colegii din opoziție pentru prezidențiale, locale și parlamentare

Rareș Bogdan a declarat joi, în primul discurs în calitate de membru PNL și candidat al partidului la europarlamentare, că părăsește presa cu durere, fiind cea mai grea decizie din viața lui, dar a subliniat că se va bate în continuare pentru libertatea cuvântului și pentru a nu abandona România în mâinile PSD.

El a mai spus că PNL trebuie să facă o coaliție cu celelalte partide de opoziție pentru următoarele alegeri: prezidențiale, locale și parlamentare.

”Voi rămâne același și mă voi bate pentru libertatea cuvântului. Mulțumesc colegilor de la Realitatea TV pentru modul în care timp de șase ani au fost lângă mine. Îi mulțumesc lui Cosmin Gușă și sper să găsească un înlocuitor mult mai bun. Eu părăsesc presa cu durere, a fost cea mai grea decizie din această viață. Urmează o etapă în care sper să am același succes ca în presă”, a declarat Rareș Bogdan.

El a spus că a intrat în politică pentru a nu lăsa România să cadă în mâinile PSD.

”Am făcut tot ce am putut de la măsuța mea din studio (…) Mă voi bate, chiar dacă am părăsit pentru moment strada, pentru a afla adevărul despre 10 august. Vinovații trebuie să plătească”, a mai spus el.

Rareș Bogdan a declarat joi, în primul discurs în calitate de membru PNL și candidat al partidului la europarlamentare, că părăsește presa cu durere, fiind cea mai grea decizie din viața lui, dar a subliniat că se va bate în continuare pentru libertatea cuvântului și pentru a nu abandona România în mâinile PSD.

”Voi rămâne același și mă voi bate pentru libertatea cuvântului. Mulțumesc colegilor de la Realitatea TV pentru modul în care timp de șase ani au fost lângă mine. Îi mulțumesc lui Cosmin Gușă și sper să găsească un înlocuitor mult mai bun. Eu părăsesc presa cu durere, a fost cea mai grea decizie din această viață. Urmează o etapă în care sper să am același succes ca în presă”, a declarat Rareș Bogdan.

El a spus că a intrat în politică pentru a nu lăsa România să cadă în mâinile PSD.

”Am făcut tot ce am putut de la măsuța mea din studio (…) Mă voi bate, chiar dacă am părăsit pentru moment strada, pentru a afla adevărul despre 10 august. Vinovații trebuie să plătească”, a mai spus el.

Alte declarații făcute de Rareș Bogdan:

Vinerea viitoare voi fi la Milano și Padova. Așa nu se mai poate, PSD scufundă România. Am fost adversar al PSD încă de pe vremea mineriadelor. Am venit de mână cu tatăl meu să vedem corturile din Piața Universității. PSD și Liviu Dragnea își bat joc de români: au scumpit tot, nu au construit nimic.

Mâine voi fi la Râmnicu Vâlcea

Dacă le place Rusia, să plece ei. Noi suntem fideli valorilor euro-atlantice

Să nu credeți că liberalul roșu Călin Popescu Tăriceanu e altfel decât PSD

Le voi explica românilor și maghiarilor că PSD aruncă în aer liniștea țării. Pactul cu Kelemen Hunor și UDMR e periculos pentru unitatea națională a țării

Sunt convins că în seara zilei de 26 mai, PNL va avea un scor istoric. Iar dacă cei care ne privesc acum vor înțelege, PNL va fi principala forță politică a României

Vreau să vă asigur că de la mine, în următoarele 10 săptămâni, nu va porni nici un atac la adresa celorlalți colegi din Opoziție. Ei sunt colegii și prietenii noștri.

Cu ei trebuie să facem toate eforturile după alegeri ca să facem o coaliție să îl ducă pe Klaus Iohannis președinte, să câștige alegerile locale și cele parlamentare

Nu am nevoie de imunitatea de europarlamentar, veniturile din presă erau mai mari decât cele de europarlamentar

Nu putem abandona această țară

Îl invit public să ni se alăture pe Crin Antonescu

Alături de președintele Ludovic Orban, cel căruia i-a aparținut ideea, voi fi prezent împreună cu lista de candidați și liderii locali în toate județele țării

Salut prezența pe listă a unor oameni care au făcut istorie. Ei sunt necesari pentru experiența lor și modul în care au știut să țină România pe calea cea dreaptă

Lupta noastră e ca PSD, ALDE și UDMR să părăsească în genunchi guvernarea. Își bat joc de noi de prea mult timp

Voi fi o voce puternică atât la Bruxelles, cât și la București.

Cel mai greu va fi pentru mine să îmi petrec serile fără telespectatorii mei

Foto: Inquam Photos / Octav Ganea